Blanca Lewin

**Blanca Esperanza Lewin Gajardo** (Santiago, Txile, 1974ko abuztuaren 7a) aktorea da, antzerkian, zineman eta telebistan aritutakoa. Arte zinematografikoetan egindako interpretazio-lanarengatik, sari garrantzitsuak jaso ditu Espainian eta nazioartean, eta ingelesez hitz egiten ez duen emakumezko aktore onenaren Fipresci saria jaso zuen *En la cama* filmean egindako lanarengatik.

## Bizitza 
1974an jaio zen Santiagon. Aita Andres Lewin Valdivieso izan zen. Aitaren bidetik, ahaidetasuna du Francisca Lewin aktorearekin eta, amaren bidetik, Matias Bize zinemagilearekin.

Jesusen Bihotzaren Esklabo Ahizpen Institutuan eta Providentzian Compañía de María Seminario ikastetxean egin zituen oinarrizko ikasketak. 12 urterekin, Ameriketako Estatu Batuetara joan zen eta Sligo Middle Schoolen ikasten jarraitu zuen, eta gero, Maryland-eko Boonsboro Middle School-era joan zen.

Arte eszenikoetako goi-mailako ikasketak egin zituen Txileko Unibertsitate Katoliko Pontifizioaren Antzerki Eskolan (PUC), 1996. urtean *Los ciegos* lanarekin aktore gisa egresatuz eta 2006an titulatuz. 2025. urtean Finis Terrae Unibertsitatean antzerki zuzendaritzako diplomatu lortu zuen. Bere azterketa gainditzeko, Claudia Di Girolamo protagonista zuen *Vieja loca* lana idatzi eta zuzendu zuen.

### Ibilbide artistikoa 
Emakumezko aktore baten proiektu nahasia baina ezezaguna izan ostean, modelo-agentzia bateko casting-arduradunak proba bat eskaini zion kable bidezko musika-kanal batean, Via X. Proba egin zuen eta berehala VJ gisa fitxatu zuten. Ia aldi berean, TVNk Tic tac telesailean parte hartzeko eskaintza egin zion eta une horretatik aurrera, bere ibilbidea zurrunbilo bihurtu zen eta besteak beste, *Lorana*, *La fiera,* *Romané*, *Pampa* *ilusion*, *Puertas adentro, Los Pincheira* eta *Cómplices* bezalako telenobela arrakastatsu eta gogoratuetan hartu zuen parte.

2000. urtean Joana Arc-ekoa pertsonifikatu zuen Coca Duarteren Juana de Arco lanean, UC Antzokian.

Pantaila handian egin zuen protagonista debuta *Ángel negro* (2000) eta *Sangre eterna* (2002) beldurrezko filmekin izan zen, biak Jorge Olguín zinemagile txiletarrak zuzenduak.

Emakumezko aktore onenaren saria jaso zuen Mannheim-Heidelbergeko Nazioarteko Zinemaldian, Alemanian, Matias Bizeren *Sábado* filmean egindako lanarengatik. Gero, Daniela interpretatu zuen *En la cama* lanean, eta bertan izan zuen protagonista rola Gonzalo Valenzuelarekin batera.

Txileko Mega kate pribatuan ematen zen *La liga* saioan ere parte hartu zuen, gidari lanetan.

2007. urtean, Canal 13ko *Lola* izeneko telesailari esker lortu zuen bere karrera nabarmentzea. Hantxe lortu zuen bere lehen protagonista, eta kanal horretako eremu dramatikoko emakumezko aurpegi nagusietako bat eta Txileko aktore garrantzitsuenetako bat bilakatu zen.

New Yorkera joan zen Pablo Cerda aktorearekin bere lehen filma ingelesez filmatzera (New Brooklyn-Christopher Cannucciari zuzendaria).

2008. urteko maiatzetik ekainera, Valladolidera (Espainia) joan zen *Extrañamente íntimos* filmatzera, Ruben Alonsoren opera prima, eta bertan Blancak Clararen papera egin zuen eta espainiar zinemarako sarrera izan zen. 2003. urtean, gainera, Blanca Lewin *El Periodico* aldizkariko zutabegile lantan hasi zen, eta bi astean behin Espainiako eta nazioarteko errealitateak komentatzen zituen.

2010. urtean Feroz telenobelaren protagonistetako bat izan zen, Angela Carrera pertsonaia interpretatuz. Gero, Canal 13ko *Peleles* (2011) eta *Secretos en el jardín* (2014) gaueko telenobeletan jardun zuen, TVNk emandako *El reemplazante* telesail arrakastatsuaz gain, non Ana, eskolako arte irakaslea, interpretatu baitzuen bi denboraldietan.

2015. urtean TVNra itzuli zen eta *Matriarcas* telenobela erromatikoko paper nagusietako bat lortu zuen, Chantal Chávez, antagonista nagusia, ordezkatu zuen. 2018. urtean, Canal 13ra itzuli zen berriz, *Pacto de sangre* telesail arrakastatsuan parte hartzeko.

## Bizitza pertsonala 
2005. urteean Blanca Lewinek Leo Quinteros musikari eta konpositorearekin harremana hasi zuen. Bikoteak Marina Quinteros alaba izan zuen (2009an jaioa). Bikotea 2012an banandu zen. 

2013an Daniel Matamala Thomsen kazetariarekin harremana hasi zuen, eta 2020an ezkondu ziren, zazpi urteko harremanaren ostean. Bikote honek  2016. urtean jaiotako Eloy Matamala izan zuen. 2022aren hasieran, zurrumurrua zabaldu zen Matamalak eta Lewinek harremana eten zutela, bi urte elkarrekin eman ostean, eta gerora berretsi egin zen hori.

## Filmografia 
[thumb|285x285px|Lewin (eskuinean) [Katyna Huberman|Katyna Hubermanekin batera 2006ko Viña del Mar-eko Nazioarteko Zinemaldian.]]Besteak beste, lan hauexetan hartu du parte:

## Telebista 
## Saioak 
## Antzerkia 
## Bideo musikalak 
## Estrak 
## Sariak eta izendapenak 
## Erreferentziak 
## Kanpo estekak 
*